Úrkoma á Seyðisfirði í gær var minni en búist var við. Rýmingu hefur því verið aflétt á þeim svæðum sem rýmd voru í varúðarskyni á föstudagskvöld. Þá mega íbúar í Fossgötu snúa aftur heim, í fyrsta sinn síðan skriðan féll fyrir mánuði.
Úrkoma á Seyðisfirði mældist í kringum 30 millimetra í gær en búist var við allt að 50. Engin hreyfing mældist á jarðlögum í hlíðinni ofan Seyðisfjarðar í þessari úrkomu en vatnshæð í borholum í Botnabrún hækkaði örlítið samkvæmt upplýsingum frá ofanflóðavakt Veðurstofunar. Engar tilkynningar um skriður hafa borist Veðurstofu eða almannavörnum.
Til öryggis var gripið til rýminga og þurftu á milli sextíu og sjötíu manns að yfirgefa heimili sín yfir helgina þau mega nú snúa heim að sögn Kristjáns Ólafs Guðnasonar, yfirlögregluþjóns hjá lögreglunni á Austurlandi
þeim rýmingum hefur verið aflétt og eins rýmingu á Fossgötu þar sem eru þrjú hús og hafa verið rýmd alveg frá því fyrir jól að þeirri rýmingu hefur verið aflétt líka.
Þannig það eru í rauninni öllum rýmingum aflétt nema þarna handan skriðunar, þar eru nokkur íbúðarhús líka ekki satt?
Jú það eru hús á hafnargötu og eins handan skriðunar sem eru ennþá í rýmingu og eru til skoðunar, hvernig rýmingu verður farið þar.
Hvernig mega íbúar þar búast við einhverjum fréttum?
Þetta er til skoðunar má segja daglega. Það er óvíst þannig það verður skoðað næst á morgun og vonandi fer að draga til tíðinda. En það er óvíst enn sem komið er.
Varúðarrýmingu hefur verið aflétt á Seyðisfirði. Allt að 70 íbúar mega því snúa aftur heim ásamt þeim sem búa í Fossgötu sem hefur verið rýmd undanfarin mánuð.